Document ID: 31999D0263

Komisijas Lēmums
(1999. gada 19. aprīlis),
ar kuru groza Lēmumu 1999/120/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest dzīvnieku zarnas
(izziņots ar dokumenta numuru C(1999) 962)
(Dokuments attiecas uz EEZ)
(1999/263/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, lai uz laiku izveidotu to trešo valstu uzņēmumu pagaidu sarakstus, no kuriem dalībvalstis drīkst ievest noteiktus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 4. punktu,
(1) tā kā trešo valstu uzņēmumu, kas ražo dzīvnieku zarnas, pagaidu saraksti sastādīti ar Komisijas Lēmumu 1999/120/EK [3];
(2) tā kā Afganistāna, Dienvidāfrika, Hondurasa, Japāna, Kostarika, Latvija, Paragvaja, Turkmēnija un Uzbekistāna ir iesūtījušas to uzņēmumu sarakstus, kuri ražo dzīvnieku zarnas un attiecībā uz kuriem atbildīgās kompetentās iestādes apliecina, ka minētie uzņēmumi atbilst Kopienas noteikumiem;
(3) tā kā tādēļ attiecībā uz Afganistānu, Dienvidāfriku, Hondurasu, Japānu, Kostariku, Latviju, Paragvaju, Turkmēniju un Uzbekistānu var sastādīt uzņēmumu, kas ražo dzīvnieku zarnas, pagaidu sarakstus; tā kā tāpēc attiecīgi jāgroza Lēmums 1999/120/EK;
(4) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā ietvertos uzņēmumu, kas ražo dzīvnieku zarnas, sarakstus alfabētiskā kārtībā pievieno Lēmuma 1999/120/EK pielikumam.
2. pants
Šo lēmumu piemēro no 1999. gada 1. aprīļa.
3. pants
Šis lēmums ir adresēts dalībvalstīm.
Briselē, 1999. gada 19. aprīlī

Labels: 17
5
0
3
6